|  |  |
| --- | --- |
|  |  |

Összefoglaló

A Windows® XP Service Pack 3 (SP3) szervizcsomag kis számú új frissítés mellett az operációs rendszer összes korábban kiadott frissítését is tartalmazza, biztosítandó, hogy a Windows XP rendszert használó ügyfelek a legújabb frissítésekkel rendelkezzenek. A Windows XP SP3 telepítése után a felhasználó nem tapasztal jelentős változásokat a Windows XP rendszer használatakor. A jelen ismertető összefoglalja a Windows XP SP3 újdonságait, valamint a szervizcsomag telepítését.

A jelen szakmai ismertető csak információs célt szolgál. A MICROSOFT ELHÁRÍT MINDEN, A DOKUMENTUMBAN TALÁLHATÓ INFORMÁCIÓRA VONATKOZÓ KIFEJEZETT VAGY FELTÉTELEZETT GARANCIÁT.

A szerzői jogi szabályozás maradéktalan betartása a felhasználó felelőssége. A szerzői jogok megsértése nélkül a jelen dokumentum egyetlen része sem sokszorosítható, nem tárolható visszakereshető rendszerben, ilyen rendszerbe nem vihető be, semmilyen formában és módon (elektronikus vagy mechanikus úton, fénymásolva, rögzítve vagy másként), illetve semmilyen célból nem továbbítható a Microsoft Corporation kifejezett írásbeli engedélye nélkül.

A Microsoft szabadalmakkal, szabadalmazott alkalmazásokkal, védjegyekkel, szerzői jogokkal vagy más szellemi tulajdonjogokkal rendelkezhet a jelen dokumentumban tárgyalt témával kapcsolatban. A jelen dokumentum szövegezése a felhasználót e szabadalmakra, védjegyekre, szerzői jogokra és más szellemi tulajdonjogokra vonatkozóan semmiféle licencjoggal nem ruházza fel, hacsak a Microsofttal kötött valamely írásbeli licencszerződés kifejezetten nem biztosít ilyen jogokat.

© 2008 Microsoft Corporation. All rights reserved. A Microsoft, a Windows, a Windows Server, a Windows Vista, a Windows Live, a OneCare, az MSDN és a Windows embléma a Microsoft Corporation védjegye vagy bejegyzett védjegye az Egyesült Államokban és/vagy más országokban.

A jelen dokumentációban megemlített tényleges vállalat- és terméknevek jogtulajdonosaik bejegyzett védjegyei lehetnek. Microsoft Corporation • One Microsoft Way • Redmond, WA 98052-6399 • USA

Tartalom

[Bevezetés 3](#_Toc196803848)

[A Service Pack 3 tartalma 4](#_Toc196803849)

[Korábban már kiadott szolgáltatások 5](#_Toc196803850)

[Új és továbbfejlesztett szolgáltatások 6](#_Toc196803851)

[A Windows XP SP3 telepítése 10](#_Toc196803856)

[Összegzés 11](#_Toc196803857)

# Bevezetés

A Microsoft folyamatosan azon fáradozik, hogy növelje a Windows operációs rendszer teljesítményét, illetve javítsa annak biztonságát és stabilitását. Ezen törekvés részét képezik a Microsoft ügyfelei és partnerei által jelzett problémákat orvosoló frissítések, javítások és egyéb fejlesztések, amelyeket a Microsoft az egyszerűbb beszerezhetőség érdekében rendszeres időközönként egyetlen, az összes Windows rendszert használó ügyfél számára elérhető csomagban is ki szokott adni. Ezeket a csomagokat *szervizcsomagoknak* nevezzük.

A Windows XP Service Pack 3 (SP3) magában foglalja a Windows XP rendszer összes korábban kiadott frissítését, beleértve a biztonsági frissítéseket és a gyorsjavításokat. Ezenfelül tartalmaz sürgősségi frissítéseket és néhány olyan új fejlesztést, amelyek telepítése után a felhasználó nem tapasztal jelentős változásokat az operációs rendszer használatakor.

A Windows XP SP3 új alapszintet nyújt azon ügyfeleknek, akik Windows XP rendszert kívánnak telepíteni. A Windows XP meglévő telepített példányai esetén a Windows XP SP3 telepítése pótolja a hiányzó, például korábban elutasított frissítéseket.

A legfejlettebb biztonsági és kezelési lehetőségeket a Windows Vista rendszer kínálja, azonban a Windows XP SP3 biztosítja az összes rendelkezésre álló frissítést, és lehetővé teszi a Windows Server 2008 rendszer egyes szolgáltatásainak, például a hálózatvédelemnek a kihasználását azon számítógépeken, amelyek nem frissíthetők azonnal a Windows Vista rendszerre.

A jelen ismertető bemutatja a Windows XP SP3 újdonságait, valamint áttekintést ad a szervizcsomag telepítéséről.

# A Service Pack 3 tartalma

A Windows XP SP3 magában foglalja a Windows XP rendszer összes korábban kiadott frissítését, beleértve a biztonsági frissítéseket és a gyorsjavításokat, így olyan, előzőleg frissítésként kiadott funkciókat, mint például a Microsoft® Management Console (MMC) 3.0-s verziója, illetve a Microsoft Core XML Services 6.0-s verziója (MSXML6).

Az XP SP3 azonban nem ad hozzá a Windows újabb verzióiból, például a Windows Vista rendszerből átvett jelentősebb szolgáltatásokat a Windows XP rendszerhez, így például a Windows Internet Explorer 7 programot sem, bár a szervizcsomag az Internet Explorer 6-os és 7-es verziójának frissítéseit is tartalmazza, és a számítógépen telepített verziót frissíti. Az Internet Explorer 7-es verziójával kapcsolatban az [Internet Explorer honlapján](http://go.microsoft.com/fwlink/?LinkID=55245) olvashat további tájékoztatást.

Az SP3 szervizcsomagban mindazonáltal megtalálható a hálózatvédelmi szolgáltatás, amely lehetővé teszi, hogy a Windows XP rendszert használó szervezetek kihasználhassák a Windows Server® 2008 operációs rendszer új funkcióit.

A Windows XP SP3 által tartalmazott Tudásbázis-cikkek listáját a Microsoft Tudásbázis [936929](http://go.microsoft.com/fwlink/?LinkId=103822). számú cikkében olvashatja. Az alábbiakban részletesebben is megismerkedhet a Windows XP SP3 szervizcsomagban található szolgáltatásokkal. Korábban már kiadott szolgáltatások

Az 1. táblázat azon szolgáltatások leírását tartalmazza, amelyeket önálló frissítésként már kiadtunk a Windows XP rendszerhez. Az itt felsorolt frissítéseket a rendszergazdáknak egyenként kell kijelölniük telepítésre, míg a Windows XP SP3 alapértelmezés szerint telepíti azokat.

1. táblázat: Korábban már kiadott szolgáltatások

|  | **Szolgáltatás** | **Funkció** |
| --- | --- | --- |
| **Szoftverek kezelése** | MMC 3.0 | Az MMC 3.0 az ismétlődő rendszergazdai feladatok egy helyről való egyszerűbb elvégzését lehetővé tévő keretrendszer, amely közös navigációs elemeket, menüket, eszköztárakat és munkafolyamatokat biztosít a különböző eszközök számára. Erről a Microsoft Tudásbázis [907265](http://support.microsoft.com/Default.aspx?kbid=907265). számú cikkében olvashat részletesen. |
| **MDAC** | MSXML6 | Az MSXML6 megbízhatóbb működést, nagyobb biztonságot és az XML 1.0, illetve XML Schema 1.0 W3C-ajánlásoknak való fokozottabb megfelelőséget, továbbá System.XML 2.0-kompatibilitást biztosít. |
| **MSI** | Microsoft Windows Installer 3.1 v2 (3.1.4000.2435) | A Windows Installer 3.1 telepítőprogram a 2004 szeptemberében kiadott Windows Installer 3.0 kisebb módosításokat tartalmazó változata, amely új és javított szolgáltatásokat nyújt, és ezenfelül a Windows Installer 3.0 telepítőprogramban felbukkant néhány problémát is kezeli. Erről a Microsoft Tudásbázis [893803](http://support.microsoft.com/Default.aspx?kbid=893803). számú cikkében olvashat. |
| **Hálózatkezelés** | Háttérben futó intelligens átviteli szolgáltatás (BITS) 2.5 | A BITS 2.5-ös verziója – amelyhez a Microsoft System Center Configuration Manager 2007 és a Windows Live™ OneCare™ használatához van szükség –, hozzájárul a biztonság fokozásához. Ha a BITS szolgáltatást használja adatátvitelhez, az új funkciók a rugalmasságot is növelik. A BITS 2.5-ös verzióját a Microsoft Tudásbázis [923845](http://support.microsoft.com/Default.aspx?kbid=923845). számú cikke ismerteti. |
| IPSec-házirend egyszerűsítő frissítése Windows Server 2003 és Windows XP rendszerhez | Egyszerűbbé teszi az IPSec-szűrők létrehozását és karbantartását, csökkenti a kiszolgáló és a tartomány elkülönítési üzemmódban való üzembe helyezéséhez szükséges szűrők számát, illetve kiváltja a hálózati infrastruktúra közvetlen engedélyezési szűrőinek használatát, és javítja a titkosítás nélküli kommunikációhoz való visszatérés működését. Erről a korábban kiadott frissítésről a Microsoft Tudásbázis [914841](http://support.microsoft.com/Default.aspx?kbid=914841). számú cikkében olvashat részletesebben. |
| Digitális személyazonosító-kezelő szolgáltatás | A digitális személyazonosító-kezelő szolgáltatás lehetővé bármely, a tartományhoz tartozó számítógépnek az alkalmazásokhoz és szolgáltatásokhoz tartozó tanúsítványok és titkos kulcsok háttérbeni elérését. |
| A PNRP protokoll 2.1-es verziója | Lehetővé teszi a PNRP protokollt használó Windows XP SP3-alapú programok számára az ugyanezt a protokollt használó Windows Vista-alapú programokkal való kommunikációt. Erről a korábban kiadott frissítésről a Microsoft Tudásbázis [920342](http://support.microsoft.com/Default.aspx?kbid=920342). számú cikkében olvashat. |
| Az RDP protokoll 6.1-es verziója | A terminálkiszolgáló és a terminálkiszolgáló ügyfele közötti kommunikációra szolgáló RDP egy, a TCP protokollba beágyazott és titkosított protokoll. Ez a frissítés a Windows XP, illetve a Windows Vista rendszerű számítógépek közötti kommunikációt javítja. A [186607](http://support.microsoft.com/kb/186607/en-us). számú Tudásbázis-cikk az RDP protokollt, a [951616](http://support.microsoft.com/default.aspx/kb/951616). számú Tudásbázis-cikk pedig az RDP 6.1-es verzióját ismerteti. |
| A WPA (Wi-Fi Protected Access) 2-es verziója (WPA2) | A Windows XP ezen frissítése az IEEE 802.11i szabványon alapuló, biztonságos vezeték nélküli kapcsolatot lehetővé tevő WPA2 protokoll támogatását biztosítja. A frissítésről a Microsoft Tudásbázis [893357](http://support.microsoft.com/Default.aspx?kbid=893357). számú cikkében olvashat. |

## Új és továbbfejlesztett szolgáltatások

A 2. táblázat a Windows XP SP3 szervizcsomag néhány jelentősebb újdonságát ismerteti. Néhány kivételtől eltekintve a Microsoft nem bővítette a Windows újabb verzióiból származó szolgáltatásokkal és funkciókkal a Windows XP rendszert az SP3 szervizcsomagban. Ahogy már említettük, ez alól kivételt képez a Hálózatvédelem szolgáltatás bevezetése annak érdekében, hogy a Windows XP rendszert használó szervezetek kihasználhassák a Windows Server 2008 operációs rendszer új funkcióit.

A Windows XP SP3 szervizcsomaggal kapcsolatos Tudásbázis-cikkek listája a [936929](http://go.microsoft.com/fwlink/?LinkId=103822). számú Tudásbázis-cikkben olvasható.

2. táblázat: Új és továbbfejlesztett szolgáltatások

|  | **Szolgáltatás** | **Funkció** |
| --- | --- | --- |
| **Hálózatkezelés** | A „feketelyuk-útválasztók” észlelése | A Windows XP SP3 javítja a csomagokat visszajelzés nélkül eldobó („fekete lyuk”) útválasztók észlelését a funkció alapértelmezés szerinti bekapcsolásával. |
| Hálózatvédelem | A hálózatvédelem (NAP) a Windows Vista, a Windows Server 2008 és a Windows XP SP3 rendszer beépített összetevője, amely kikényszeríti a házirendek végrehajtását, és a rendszermegbízhatósági követelmények betartatásával hatékonyabbá teszi a hálózati eszközök védelmét. A hálózatvédelem segítségével testreszabott megbízhatósági házirendeket hozhat létre, amelyek lehetővé teszik a számítógép állapotának automatikus ellenőrzését a hozzáférés vagy a kommunikáció engedélyezését megelőzően, a megfelelő számítógépek automatikus frissítését a folyamatos megfelelőség biztosítása érdekében, továbbá a nem megfelelő számítógépek hálózati hozzáférésének korlátozását. A hálózatvédelemmel kapcsolatos további információért lásd: [Network Access Protection:. Frequently Asked Questions](http://www.microsoft.com/technet/network/nap/napfaq.mspx). |
|  | CredSSP biztonsági szolgáltató | A CredSSP a Windows XP SP3 szervizcsomagban elérhető, a biztonságitámogatás-szolgáltató (SSPI – Security Service Provider Interface) felületet használó új biztonsági szolgáltató, amely lehetővé teszi a felhasználó hitelesítő adatainak továbbítását az ügyfélszámítógépről a célkiszolgálóra (az ügyféloldali, illetve a kiszolgálóoldali biztonsági szolgáltató révén). A Windows XP SP3 csak az ügyféloldali biztonsági szolgáltató megvalósítását tartalmazza, amelyet jelenleg az RDP 6.1 (TS) protokoll használ, de bármely külső gyártó olyan alkalmazásai igénybe vehetik, amelyek ezt kívánják használni a Vista vagy Windows Server 2008 rendszeren futó biztonsági szolgáltatóval történő együttműködéshez. A biztonsági szolgáltató [technikai specifikációja](http://download.microsoft.com/download/9/5/E/95EF66AF-9026-4BB0-A41D-A4F81802D92C/%5BMS-CSSP%5D.pdf) letölthető a Microsoft letöltőközpontjából. A Windows XP SP3 rendszerben a CredSSP szolgáltató alapértelmezés szerint NINCS engedélyezve, azonban rendszergazdák az alábbi beállításkulcsok módosításával engedélyezhetik:[HKEY\_LOCAL\_MACHINE\SYSTEM\CurrentControlSet\Control\Lsa]A REG\_MULTI\_SZ típusú „Security Packages” kulcshoz vegye fel a „tspkg” értéket a meglévő, a biztonsági szolgáltatóra vonatkozó adatok mellett.[HKEY\_LOCAL\_MACHINE\SYSTEM\CurrentControlSet\Control\SecurityProviders]A REG\_SZ típusú „Security Providers” kulcshoz vegye fel a „credssp.dll” értéket a meglévő, a biztonsági szolgáltatóra vonatkozó adatok mellett. |
| **Biztonság** | Részletesebb felhasználói felület a biztonsági beállítások megadásához | A Windows XP SP3 rendszerben a Vezérlőpultról elérhető biztonsági beállítások több magyarázó szöveget tartalmaznak, így csökken a helytelen beállítások megadásának esélye. Az új funkciókat az 1. ábra szemlélteti.**P:\Microsoft\WINXP_SP3\work\Roman\Finished_screenshots\PNG\HUN_screenshot.png**1. ábra: Magyarázó szöveg biztonsági beállításokhoz |
| A Rendszergazda és Szolgáltatás házirendbejegyzések fokozott biztonsága | A Windows XP SP3 szervizcsomagban található System Center Essentials rendszerfelügyeleti eszközben az Administrator (Rendszergazda) és a Service (Szolgáltatás) bejegyzések alapértelmezés szerint szerepelnek az új házirendpéldányokban. Ezenfelül az *Ügyfél megszemélyesítése hitelesítés után* felhasználói jogosultság felhasználói felületén nem lehet eltávolítani ezeket a beállításokat. |
| Microsoft kriptográfiai modul | Az SHA2 kivonatoló algoritmusok (SHA256, SHA384 és SHA512) megvalósítása és támogatása az X.509 típusú tanúsítványok ellenőrzése során. Ez a funkciót az rsaenh.dll kriptográfiai modul tartalmazza.Az XP SP2 kriptográfiai moduljai (Rsaenh.dll/Dssenh.dll/Fips.sys) a FIPS 140-1 előírásai szerinti minősítést kaptak. A FIPS 140-1 szabványt a FIPS 140-2 váltotta fel, és a modulok ellenőrzése és minősítése ennek alapján történt. További információ a következő (angol nyelvű) webhelyen található: [Microsoft Kernel Mode Cryptographic Module](https://www.microsoft.com/technet/archive/security/topics/issues/fipsdrsp.mspx?mfr=true). |
| **Beállítás** | Windows termékaktiválás | A Windows Server 2003 SP2 és a Windows Vista rendszerhez hasonlóan a felhasználóknak a Windows XP SP3 integrált telepítési példányának telepítésekor sem kell megadniuk a termékkulcsot. Az operációs rendszer később, a Valódi Előny program részeként kéri a termékkulcs megadását.A korábbi szervizcsomagokhoz hasonlóan a Microsoft Update webhelyről letölthető Windows XP SP3 szervizcsomag sem kéri vagy követeli meg a termékkulcsot telepítéskor.**Megjegyzés:** A Windows termékaktiválás Windows XP SP3 szervizcsomagbeli módosításai nem függenek össze a Windows Vista kulcskezelő szolgáltatásával (KMS). A frissítés csak az integrált forrás-adathordozóról újonnan telepített operációs rendszerekre vonatkozik. A frissítés csak a telepítési adathordozót érinti, és nem módosítja az aktiválás működését a Windows XP rendszerben. |

# A Windows XP SP3 telepítése

A Windows XP SP3 a Windows Update szolgáltatáson és a [Microsoft Letöltőközpont](http://www.microsoft.com/downloads) webhelyen keresztül lesz elérhető. A szervizcsomag a mennyiségi licenccel rendelkező ügyfelek, valamint a TechNet és az MSDN® előfizetői számára is elérhető lesz. A Windows Update használata esetén a letöltés mérete a számítógép konfigurációjától függően változik, de általában 70 megabájt körül alakul. A letöltőközpontban elérhető szervizcsomag mérete körülbelül 580 MB.

A Windows XP SP3 telepítése alapvetően ugyanúgy működik, mint a Windows XP SP1 és SP2 szervizcsomagjainál:

* Az SP3 szervizcsomag összegző jellegű, így a Windows XP SP1 és SP2 telepítését követően is telepíthető.
* A Windows XP SP3 ugyanazon nyelveket támogatja, mint a Windows XP eredeti kiadása.
* Az SP3 frissítőcsomag a Windows XP SP1 és SP2 bármely kiadásán futtatható, például az SP1 szervizcsomaggal rendelkező Windows XP Media Center Edition rendszerű számítógépen is. Ez alól kivételt képeznek a Windows XP Embedded változatai.
* A rendszergazdáknak szánt eszközök és útmutatók nem változtak jelentősen a Windows XP SP2 szervizcsomaghoz képest. Részletes információért keresse fel a Microsoft TechNet (angol nyelvű) webhelyének [Deploy Windows XP Professional](http://technet.microsoft.com/en-us/windowsxp/bb264764.aspx) és [Windows XP Service Pack 2 Deployment Information](http://technet.microsoft.com/en-us/windowsxp/bb264765.aspx) című oldalait.
* Az SP3 szervizcsomag telepíthető a Microsoft Systems Management Server 2003, a Microsoft System Center Configuration Manager 2007 vagy külső gyártók által szolgáltatott megoldások használatával is. A telepítés menete alapvetően nem változott.

A Windows XP SP3 csak a Windows XP x86-alapú kiadásait támogatja. Az x64-alapú kiadások frissítésére a Windows Server 2003 SP2 szervizcsomag szolgál. További információ a [Windows Server 2003 Service Pack 2](http://technet.microsoft.com/en-us/windowsserver/bb229701.aspx) webhelyen olvasható.

# Összegzés

A Windows XP SP3 egyesíti az összes korábban kiadott teljesítmény-, biztonság- és stabilitásfokozó frissítést. Emellett bizonyos korlátozott számú új és javított szolgáltatást is nyújt, azonban csak kis mértékben visz át a Windows újabb verzióiból származó szolgáltatásokat a Windows XP rendszerbe, és a felhasználó nem tapasztal jelentős változásokat a rendszer használatakor. A Windows XP SP3 céljai az alábbiak:

* Új alapszint nyújtása azon ügyfeleknek, akik Windows XP rendszert kívánnak telepíteni, illetve a frissítések egyenként történő telepítésével járó kényelmetlenség elkerülése.
* A hiányzó, például az automatikus frissítések felajánlásakor korábban elutasított frissítések pótlása, valamint azon frissítések telepítése, amelyek a Windows Update szolgáltatáson keresztül nem voltak elérhetők.

A legfejlettebb biztonsági és kezelési lehetőségeket a Windows Vista rendszer kínálja, azonban a Windows XP SP3 biztosítja az összes rendelkezésre álló frissítést, és lehetővé teszi a Windows Server 2008 rendszer egyes szolgáltatásainak, például a hálózatvédelemnek a kihasználását azon számítógépeken, amelyek nem frissíthetők azonnal a Windows Vista rendszerre.

A Windows XP SP3 szervizcsomaggal kapcsolatos további tudnivalók a [Windows XP Service Packs](http://technet.microsoft.com/en-us/windowsxp/bb410118.aspx) webhelyen olvashatók.